Felicia Dayová

Kathryn Felicia DayováFelicia's College Resume, Archive of "utexas.edu/~felicia/personal.html" (* 28. jún 1979, Huntsville, Alabama) je americká herečka, známa hlavne vďaka jej rolám v projektoch Jossa Whedona a cenami ovenčeného internetového projektu „The Guild“, ktorý sama píše, produkuje a stvárňuje v ňom hlavnú rolu Cyd Sherman/Codex. Je členom správnej rady International Academy of Web Television.

 Osobný život 
Feliciin otec bol doktorom vo Vojenskom letectve Spojených štátov, čo viedlo k sťahovaniu rodiny z miesta na miesto po južných štátoch USA. Felicia má jedného brata, Ryona Daya, ktorý je softvérový inžinier.

Ako malá začala hrať v miestnych divadlách, okrem herectva na profesionálnej úrovni študovala aj balet a hru na husle.

V súčasnosti Felicia žije v Los Angeles spoločne so svojimi tromi mačkami, Charlesom, Georgom a Speedbumpom (Retardérom). Venuje sa herectvu, spevu, hre na husle a populárnej on-line hre World of Warcraft.

 Vzdelanie 
Kvôli častému sťahovaniu rodičov mala Felicia domácu výučbu a v pomerne nízkom veku nastúpila na Texaskú Univerzitu v Austine, kde si vybrala dvojodborové štúdium matematiky a hry na husle. Tomuto štúdiu dala prednosť pred Juilliard School of Music a univerzitu dokončila medzi najlepšími v ročníku a mala tú česť preniesť záverečný promočný prejav.

 Kariéra 
Po ukončení univerzity sa Felicia odsťahovala do Los Angeles, rozhodnutá stať sa herečkou. Spočiatku mala niekoľko úloh v reklamách, krátkometrážnych a nezávislých filmoch a malé epizódne úlohy v seriáloch ako Kolej, základ života (Undeclared) alebo Maybe It's Me. Prvú väčšiu úlohu mala vo filme Kočky opäť v akcii (Bring It On Again) a prvýkrát sa v hlavnej roli objavila vo filme June.
Prelomovou rolou pre ňu bola vedľajšia rola v siedmej sérii seriálu Buffy, premožiteľka upírov, kde stvárnila potenciálnu premožiteľku Vi a kde sa tiež zoznámila s Jossom Whedonom.

V roku 2007 napísala a natočila prvú sériu vtedy YouTube seriálu The Guild, ktorý je o skupine hráčov RPG hry typu  „World of Warcraft“ (WoW) a ich problémoch so skĺbením obľúbenej hry a nepriateľskej reality každodenného života. Seriál sa stal internetovým hitom a druhá séria mala premiéru na videokanáloch spoločnosti Microsoft, čo umožnilo zvýšiť seriálový rozpočet. Tretiu sériu uviedli v roku 2009 hudobný klipom „(Do You Wanna Date My) Avatar“, kde sa seriálové postavy prvýkrát predviedli v kostýmoch svojich hrdinov z hry.

Počas štrajku scenáristov v roku 2008 vznikol projekt Jossa Whedona Dr. Horrible's Sing-Along Blog, trojaktový internetový muzikál, kde sa Felicia objavila po boku Neila Patricka Harrisa a Nathana Filliona. muzikál bol k dispozícii najskôr voľne na stiahnutie, neskôr sa spoločne so soundtrackom dal objednať na iTunes.  Projekt bol natoľko úspešný, že dnes je už k dispozícii na oficiálnom DVD.
V spolupráci s Jossom Whedonom pokračuje v jeho najnovšom seriáli Dollhouse, kde sa objavila v neodvysielej záverečnej časti prvej série „Epitaph One“ a rovnakú úlohu by si mala zopakovať aj v druhej sérii.

Slovenskí diváci mohli vidieť Feliciu v epizódnych úlohách v seriáli Monk a ako pacientku týždňa v druhej časti piatej série Dr. House.

V roku 2010 vydala svoj prvý komiks pod názvom The Guild, ktorého dej sa odohráva pred začiatkom rovnomenného webového seriálu. Komiks má 3 diely.

 Ocenenia 
Počas nástupnej reči Streamy Awards, konajúcich sa v Los Angeles 28. marca 2009, Felicia dostala ocenenie za „Najlepšiu herečku v komediálnom webseriáli“ za roluv „The Guild“, toto ocenenie získala opäť v roku 2010.

 Filmografia 
 Rok  Názov  Rola  Poznámka2000Delusional???neznáma rola2001Strings???neznáma rola2002Primadona v ohrození (They Shoot Divas, Don't They?)Call GirlTV filmHouse BlendPamTV film2003BackslideMaddiekrátky film2004The Mortician's HobbyTiffanykrátky filmKočky opäť v akcii (Bring It On Again)PenelopevideofilmJuneJune Marie JacobsTV film – hlavná rolaFinal SaleFeliciakrátky film2005Záhadná žena : Vražda v kúpeľoch (Mystery Woman: Vision of a Murder)EmilyTV film – hlavná rolaWarm SpringsEloise HutchinsonTV filmShort Story TimeFeliciakrátky film2006God's Waiting ListTrixie 2007Splitting HairsSugar Girlkrátky film2008Prairie FeverBluevideofilmDear MePipsyhlavná rola2010Red: Werewolf HunterVirginia SullivanTV film – hlavná rola

 TV seriály/internetové projekty 
 Rok  Názov  Rola  Poznámka2001EmerilCherie"Whose Life Is It Anyway?" [1x04]2002Maybe It's MeCookie"The Crazy-Girl Episode" [1x17]2003Buffy, premožiteľka upírov (Buffy the Vampire Slayer)Vi8 epizód [7x11, 12, 15, 18, 19, 20, 21 a 22]For the PeopleNicole"Nexus" [1x16]Kolej, základ života (Undeclared)Sheila"God Visits" [1x17]2004One on OneSarah"We'll Take Manhattan" [4x02]Križovatky medicíny (Strong Medicine)Jessova priateľka"Positive Results" [5x01]2005MonkHeidi Gefsky"Mr. Monk Gets Drunk" [4x05]2006WindfallDanielle2 epizody [1x07 a 1x10]Láska, s.r.o. (Love, Inc.)Natalie"Hello, Larry" [1x14]2007The Guild – 1. sériaCyd Sherman/CodexYouTube produkcia – hlavná rola2008Dr. HouseApple"Not Cancer" [5x02]The Legend of Neil – 1. sériaVíla internetový seriál – 9 epizód [1x01, 1x03]Dr. Horrible's Sing-Along BlogPennyinternetový projektThe Guild – 2. sériaCyd Sherman/CodexMSN produkcia – hlavná rola2009RoommatesAlyssa3 epizódy [1x09, 1x12 a 1x13]The Legend of Neil – 2. sériaVíla internetový seriál – 9 epizód [2x01, 2x03, 2x04, 2x06]My BoysHeather3x06 "Madder of Degrees"Dollhouse – 1.sériaMag"Epitaph One" [1x13] – neodvysielané v USA (vyšlo na DVD)The Guild – 3. sériaCyd Sherman/CodexMSN produkcia – hlavná rolaIrrelevant AstronomyFelicia Day"Behind the Scenes: When Galaxies Collide"2010Dollhouse – 2.sériaMag"Epitaph Two" [2x13]The Legend of Neil – 3.sériaVíla internetový seriál – 9 epizód [3x01, 3x02, 3x03]The Webventures of Justin & AldenSama sebaThree RiversJeni"A Roll of Dice" [1x09]The Guild – 4. sériaCyd Sherman/CodexMSN produkcia – hlavná rolaGenerator RexAnnieOperation: Wingman [1x11]The Jeff Lewis 5 Minute Comedy HourPracovníčka v kanceláriiRande [1x03]2011Mestečko HeurékaDr. Holly Marten6 epizódGenerator RexAnnieepizóda 30 "Haunted"The Guild – 5. sériaCyd Sherman/CodexMSN produkcia – hlavná rolaThe Big ChewMarjorieYouTube produkciaDragon Age: RedemptionTallisHlavná rola

 Videohry 
 Rok Názov Rola Iné poznámky 2010 Rock of the Dead Mary Beth dabing postavy z hry 2010 Fallout: New Vegas Veronica dabing postavy z hry (stále vo vývoji) 2011 (expected) Guild Wars 2 Zojja dabing postavy z hry (stále vo vývoji)

 Zaujímavosti 
Prvé sci-fi, ktoré videla, bolo Star Wars a jej najobľúbenejšou postavou bola Han Solo.

Jej snom je zahrať si úlohu v Star Treku.

V kabelke vraj nosí dvadsaťjeden leskov na pery a je závislá na káve.

Jej tretia mačka sa volá Speedbump (Retardér), kvôli spôsobu, akým sa k nej dostala, keď úbohé zviera jej priateľ prešiel. Po dlhej liečbe a niekoľko tisíc dolárov neskôr si ju už nechala.

Medzi jej obľúbené počítačové hry patrí okrem World of Warcraft ešte The Secret of Monkey Island alebo Guitar Hero.

Na komunikáciu s fanúšikmi veľmi rada používa sociálnu sieť Twitter.

 Referencie 

 Iné projekty 

 Externé odkazy 
 Felicia Day Online – oficiálna webová stránka a blog
 Felicia Day Twitter Feed



Kategória:Filmové herečky USA
Kategória:Televízne herečky USA
Kategória:Osobnosti z Huntsvillu (Alabama)